**EESTI INDIVIDUAALSED MEISTRIVÕISTLUSED**

**ÕHKRELVADEST LASKMISES**

**2019**

V õ i s t l u s j u h e n d

**Eesmärk :** Eesti 2019.a. meistrite ja medalivõitjate selgitamine, tiitlivõistlusteks ettevalmistuse kontrollimine ning klassinormide täitmise võimaldamine.

**Osavõtjad :** Eesti Laskurliidu liikmesklubide liikmed.

**Aeg ja koht :** Eesti individuaalsed meistrivõistlused toimuvad **Männiku** lasketiirus, **16. veebruaril** **2019.a.** õhupüss ja –püstol algusega **kell 11.00** ning **17. veebruaril 2019.a.** **Männikul** liikuv märk.

Relvade ja varustuse kontroll avatakse Männikul kell **9.30**, valikuline kontroll iga vahetuse lõppedes. Võistlejal peab kaasas olema ID-kaart või pass.

 Meistrivõistlustele kvalifitseerumine toimub ajavahemikul **15.09.2018** kuni **10.02.2019** Eesti Laskurliidu võistluskalendrisse kuuluvate ja rahvusvaheliste võistluste tulemuste edetabeli **20** esimese põhjal. Rahvusvaheliste võistluste tulemuste kohta saata protokoll Eesti Laskurliitu. Arvesse lähevad 60- lasuliste harjutuste täisarvulised tulemused. Püssis ka kümnendikega lastud tulemuste täisarvulised vasted, kui need on võistlusprotokollist saadavad. Võrdse tulemuse korral eelistatakse hilisemal võistlusel tulemuse saavutanud sportlast.

 Liikuva märgi laskuritel kvalifikatsioonivõistlust ei ole.

**Võistlusprogramm :** 60 lasku + finaal - N õhupüstol, õhupüss

 60 lasku + finaal - M õhupüstol, õhupüss

 30+30 lasku ja 20+20 mix – N liikuv märk

30+30 lasku ja 20+20 mix – M liikuv märk

**Osavõtumaksud :** Finaalvõistlusel osavõtumaks **8 €** in/harjutus.

Osavõtumaksud tasutakse ülekande korras **12. veebruari** nimekirja alusel koostatud arve järgi.

**Registreerimine:** **Jooksev edetabel avaldatakse Eesti Laskurliidu kodulehel** [**www.laskurliit.ee**](http://www.laskurliit.ee)**. Äraütlemised hiljemalt 11. veebruariks.**

**Lõplik finaalvõistlusel osalejate nimekiri ja ajakava avaldatakse 12.veebruaril 2019 kella 12.00-ks.**

**Autasustamine :** Eesti meistrivõistluste I, II ja III koha saavutanud võistlejaid autasustatakse vastava medali ja diplomiga.

**Majandamine :** Eesti Laskurliit katab võistluse korraldamisega seotud kulud. Võistlejate lähetamisega seotud kulud katavad lähetavad organisatsioonid.

Eesti Laskurliit